Ozolnieki vald

Ozolnieki vald (läti keeles Ozolnieku pagasts) on vald Lätis Jelgava piirkonnas. Vald piirneb sama piirkonna Valgunde ja Cena vallaga ning Jelgava linnaga.

Valla pindala on 8 km². Vallavalitsus on ühine Cena vallaga, ent vallamaja asub Ozolnieki külas, mis on ka valla ainus küla. Ülejäänud valla elanikud elavad külade koosseisu mitte kuuluvates taludes.

Ajalugu

Valla tänapäevane territoorium on kujunenud Ozolmuiža mõisa (Eckhof, Paulsgnade) ja Magazīna (Magazin-Forwerke) ning Enriete (Henriettenhof) poolmõisade ja Valdeka lossi (Waldeck) maadele. Aastal 1846 rajas vald Riia-Jelgava postimaantee äärde vallakooli, hiljem asutati seal veel Skujase põhikool. Agraarreformi ajal kuulus Ozolmuiža mõisale 1299 hektarit maad, Jelgava metskonnale 1310 hektarit maad.Latviešu konversācijas vārdnīcas XV. sējuma 30 194 - 30 196 slejas. Rīga: 1937.  1935. aastal oli Ozolnieki valla pindala 110,78 km² ja seal oli 2088 elanikku.Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.

1945. aastal moodustati Ozolnieki vallas Dalbe, Ozolnieki ja Cena külanõukogud, vald ise likvideeriti aga 1949. aastal. Aastal 1954 likvideeriti Ozolnieki külanõukogu ja selle maad liideti Valgunde külanõukoguga. Aastal 1979 moodustati Jelgava rajoonis Valgunde ja Cena külanõukogude maadel Ozolnieki alevi territoorium.

Aastal 1992 kaotas Ozolnieki alevi staatuse ja selle aladest moodustati Ozolnieki vald. Aastal 2003 hakkas kuuluma Ozolnieki piirkonda. 2021. aastal liideti vald Jelgava piirkonnaga.

Loodus

Valla suurem veekogu on Iecava jõgi. Looduskaitse all on Druvnieki mänd, Pautiņi ehk Iecava tamm, Pautiņi ehk Iecava pärn, Upes iela raagremmelgas, Bulduri õõnes pärn ja Ozolnieki punane tamm, lisaks veel kolm nimetut põlispuud.

 Rahvastik 
2011. aastal oli seal 3928 elanikku, 2025. aastal oli elanikke 4137.

2011. aastal elas vallas 3292 lätlast, 382 venelast, 76 valgevenelast, 40 ukrainlast, 39 poolakat ja 59 leedulast.Ethnic composition of Latvia 2011

 Viited 

Kategooria:Läti vallad
Kategooria:Jelgava piirkond